PATVIRTINTA

Rokiškio rajono savivaldybės tarybos

2023 m. rugsėjo 28 d. sprendimu Nr. TS-

**ROKIŠKIO RAJONO SAVIVALDYBĖS GABIŲ MOKINIŲ IR JAUNUOLIŲ SKATINIMO PROGRAMOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės gabių mokinių ir jaunuolių skatinimo programos (toliau – Programa) tvarkos aprašas (toliau – Aprašas) nustato Rokiškio rajono savivaldybės (toliau – savivaldybė) bendrojo ugdymo mokyklų (toliau – Mokykla) puikiai besimokantiems ir gabiems mokiniams, abiturientams ir gabiems jaunuoliams skiriamų premijų dydžius, skyrimo tvarką.

2. Programos paskirtis – įvertinti mokinių mokslo metų pasiekimus, paskatinti aukštą motyvaciją turinčius, gabius mokinius bei sudaryti galimybę gabiems jaunuoliams dalyvauti tarptautinėse olimpiadose, konkursuose, parodose, varžybose ir kt.

3. Apraše vartojamos sąvokos:

3.1. **puikiai besimokantis mokinys** – asmuo, besimokantis bendrojo ugdymo mokykloje, kurio mokslo metų metiniai visų mokomųjų dalykų įvertinimai yra „puikiai“ (t. y. dešimt balų);

3.2. **gabus mokinys** – asmuo, besimokantis bendrojo ugdymo mokykloje, talentingas, motyvuotas, turintis ypatingų gebėjimų ir išsiskiriantis savo pasiekimais tarp panašios patirties ir aplinkos bendraamžių respublikos ar tarptautinėse olimpiadose;

3.3. **abiturientas** – baigiamųjų vidurinio išsilavinimo metų (t. y. gimnazijos) mokinys, kuris bent vieną valstybinį brandos egzaminą išlaikė 100 balų;

3.4. **gabus jaunuolis** – asmuo gabus menui, mokslui, muzikai, sportui ir kt., atstovaujantis Lietuvą tarptautinėse olimpiadose, konkursuose, varžybose ir kt.;

3.5. **respublikos (dalykinė) olimpiada** – šalies dalykinės olimpiados, kuriomis siekiama patikrinti mokinių žinias, gebėjimus ir įgūdžius, nustatyti laimėtojus;

3.6. **tarptautinė (dalykinė) olimpiada**, kurioje dalyvauja ne mažiau kaip šešių šalių atstovai ir mokinys su jais varžosi;

3.7. **laimėtojas** – respublikos olimpiados pirmosios, antrosios ar trečiosios vietos prizininkas (nugalėtojas, laureatas) ar tarptautinės olimpiados pirmosios, antrosios ar trečiosios vietos prizininkas;

3.8. **akademinė veikla** – pasiekimai mokslo srityje, atskirų ugdymo sričių dalykuose (ugdymo sritys – dorinis ugdymas; kalbos; matematika ir informacinės technologijos; gamtamokslinis ugdymas; socialinis ugdymas; technologijos);

3.9. **premija** – piniginės lėšos, skirtos mokiniams už aukštus individualius pasiekimus akademinėje veikloje.

4. Programos atskiroje sąskaitoje kaupiamos nebiudžetinės fizinių ir juridinių asmenų lėšos.

5. Programos lėšos naudojamos Apraše numatytai veiklai vykdyti.

**II SKYRIUS**

**PREMIJŲ PUIKIAI BESIMOKANTIEMS MOKINIAMS, ABITURIENTAMS IR GABIEMS MOKINIAMS SKYRIMO TVARKA**

6. Premijos skiriamos:

6.1. 5–8 klasių ir 1g–4g gimnazinių klasių mokiniams, kurių visų mokomųjų dalykų vertinamų pažymiais, metiniai įvertinimai yra „puikiai“ (t. y. dešimt balų), vertinamų įskaita – „įsk.“ (jei mokinys yra atleistas nuo kurio nors mokomojo dalyko, pvz., fizinio ugdymo, ir jo metinis vertinimas yra „atl.“, tai neturi įtakos premijos gavimui);

6.2. abiturientams, valstybinius brandos egzaminus išlaikiusiems 100 balų;

6.3. Mokyklų mokiniams, laimėjusiems pirmąją–trečiąją vietą respublikos ar tarptautinėse akademinėse (dalykinėse) olimpiadose.

7. Premijų dydžiai:

7.1. Puikiai besimokantiems mokiniams ir abiturientams:

7.1.1. 500,00 eurų – 5–8 klasių ir 1g–4g gimnazinių klasių mokiniams už metinius visų mokomųjų dalykų puikius (10 balų) įvertinimus;

7.1.2. 250,00 eurų – abiturientams už kiekvieną valstybinio brandos egzamino įvertinimą 100 balų.

7.2. Gabiems mokiniams:

7.2.1. Respublikos (dalykinės) olimpiados laimėtojams:

7.2.1.1. 500,00 eurų – pirmosios vietos laimėtojams;

7.2.1.2. 400,00 eurų – antrosios vietos laimėtojams;

7.2.1.3. 300,00 eurų – trečiosios vietos laimėtojams;

7.2.2. Tarptautinės (dalykinės) olimpiados laimėtojams:

7.2.2.1. 1000,00 eurų – pirmosios vietos laimėtojams;

7.2.2.2. 800,00 eurų – antrosios vietos laimėtojams;

7.2.2.3. 600,00 eurų – trečiosios vietos laimėtojams.

8. Mokyklos ne vėliau kaip per 3 darbo dienas po mokinių metinio įvertinimo Rokiškio rajono savivaldybės administracijos Švietimo ir sporto skyriui (toliau – Švietimo ir sporto skyrius) raštu (1 priedas) pateikia informaciją apie 5–8 klasių ir 1g–4g gimnazijos klasių mokinius, kurių metinis visų mokomųjų dalykų įvertinimas yra „puikiai“ (10 balų).

9. Gimnazijos ne vėliau kaip per 2 darbo dienas po visų valstybinių brandos egzaminų rezultatų paskelbimo dienos Švietimo ir sporto skyriui pateikia informaciją (2 priedas) apie abiturientus, kurie bent už vieną valstybinį egzaminą gavo 100 balų įvertinimą.

10. Mokyklos iki einamųjų metų birželio 15 d. Švietimo ir sporto skyriui pateikia informaciją apie gabius mokinius (3 priedas).

11. Mokykla pateikia šią informaciją: mokinio vardas, pavardė, asmens kodas; klasė, kurioje mokosi mokinys; mokinio kontaktai (elektroninio pašto adresas, telefono numeris ir (ar) faktinės gyvenamosios vietos adresas); jei informacija teikiama apie abiturientą, nurodoma, už kurį valstybinį brandos egzaminą gautas 100 balų įvertinimas; mokymosi pasiekimus įrodantis dokumento išrašas iš TAMO dienyno; jei informacija teikiama apie gabius mokinius nurodoma kokioje olimpiadoje mokinys dalyvavo bei pateikiami mokinio pasiekimus pagrindžiantys dokumentai; sutikimą dėl asmens duomenų naudojimo: mokinio iki 18 metų amžiaus pagal šio Aprašo 5 priedą; mokinio nuo 18 metų amžiaus pagal šio Aprašo 6 priedą.

12. Asmens duomenų tvarkymo tikslas – užtikrinti premijos skyrimą, mokėjimą ar premijos skyrimo panaikinimą identifikuojant asmenis, kurie turi teisę gauti premiją. Asmens duomenys naudojami tik gavus asmens sutikimą juos naudoti. Asmens duomenys saugomi Lietuvos Respublikos asmens duomenų teisinės apsaugos įstatymo nustatyta tvarka.

13. Švietimo ir sporto skyrius patikrina, ar pateikta visa Aprašo 11 punkte nurodyta informacija. Jeigu dokumentuose yra netikslumų arba pateikti ne visi Aprašo 11 punkte nurodyti dokumentai ar informacija, dokumentus pateikusi Mokykla apie tai raštu informuojama per 5 darbo dienas nuo dokumentų pateikimo, nurodant netikslumų ištaisymo arba trūkstamų dokumentų ar informacijos pateikimo terminą, kuris negali būti trumpesnis nei 5 darbo dienos.

14. Švietimo ir sporto skyrius ne vėliau kaip per 5 darbo dienas nuo visų Aprašo 11 punkte nurodytų dokumentų ir informacijos gavimo dienos parengia mero potvarkio projektą, kuriame įvardinamas mokinys, Mokykla ir klasė, kurioje jis mokosi, jo mokymosi rezultatas, už kurį skiriama premija, premijos dydis.

15. Sprendimą skirti premiją priima Rokiškio rajono savivaldybės meras (toliau – savivaldybės meras). Šis sprendimas įforminamas savivaldybės mero potvarkiu.

16. Švietimo ir sporto skyrius mokinį bei Mokyklą, kurioje mokosi mokinys, apie skirtą premiją informuoja ne vėliau kaip per 5 darbo dienas nuo sprendimo priėmimo.

17. Savivaldybės administracijos Centralizuotos buhalterinės apskaitos skyrius vadovaudamasis savivaldybės mero potvarkiu perveda premiją į mokinio, kuriam skirta premija, nurodytą atsiskaitomąją banko sąskaitą. Jei premijos gavėjas neturi atsiskaitomosios banko sąskaitos, lėšos pervedamos į vieno iš tėvų (globėjų, rūpintojų) nurodytą atsiskaitomąją banko sąskaitą.

18. Nepagrįstai išmokėta premija privalo būti grąžinta į savivaldybės administracijos nurodytą atsiskaitomąją banko sąskaitą per 20 darbo dienų. Premijos negrąžinus, išmokėta suma išieškoma iš premijos gavėjo teisės aktų nustatyta tvarka.

**III SKYRIUS**

**PREMIJOS GABIEMS JAUNUOLIAMS SKYRIMO TVARKA**

19. Premija (kelionės, nakvynės ir maitinimo išlaidoms, dalyvio mokesčiui ir kt., išskyrus instrumentams ir kitoms priemonėms įsigyti) skiriama tik Rokiškio rajono savivaldybės ir iš Rokiškio krašto kilusiems gabiems jaunuoliams.

20. Premijos gabiems jaunuoliams dydis – iki 1450,00 Eur. Premija tam pačiam gabiam jaunuoliui skiriama ne daugiau kaip 2 kartus per kalendorinius metus.

21. Pretenduojantys gauti premiją jaunuoliai turi atitikti šiuos reikalavimus:

21.1. yra arba buvo Rokiškio rajono savivaldybės gyventojai;

21.2. amžius – iki 25 m.;

21.3. dalyvavę ir užėmę vieną kartą prizinę vietą respublikiniuose ar tarptautiniuose konkursuose, olimpiadose, parodose, varžybose ir kt. arba gavę įvertinimą (rekomendaciją, kvietimą).

22. Kandidatai, pretenduojantys gauti premiją, Švietimo ir sporto skyriui pateikia tiesiogiai, elektroniniu paštu arba registruotu laišku užpildytas paraiškas, parengtas pagal šio Aprašo 4 priedą, bei dokumentus, pagrindžiančius paraiškoje pateiktą informaciją.

23. Pretendentų paraiškas svarsto savivaldybės mero potvarkiu sudarytakomisija (toliau – Komisija). Komisija sudaroma ne mažiau kaip iš 5 narių. Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma. Komisijos nutarimai įforminami Komisijos posėdžio protokole.

24. Sprendimą dėl premijos skyrimo pretendentui priima savivaldybės meras, atsižvelgdamas į Komisijos posėdžių protokoluose nurodytus nutarimus (siūlymus). Savivaldybės mero sprendimas dėl premijos skyrimo įforminamas potvarkiu.

25. Premija skiriama pretendentui, kuris pateikia tinkamai užpildytą paraišką bei dokumentus, pagrindžiančius paraiškoje pateiktą informaciją, ir atitinka šio Aprašo reikalavimus.

26. Atrinktiems pretendentams arba jų teisėtiems atstovams lėšos išmokamos pagal su savivaldybe pasirašytą sutartį (7 priedas) (už nepilnamečius iki keturiolikos metų sutartis jų vardu pasirašo tėvai arba globėjai – teisėti atstovai).

27. Kiekvienas premijos gavėjas pateikia Švietimo ir sporto skyriui ataskaitą (laisva forma) ir dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

28. Premijos gavėjas privalo grąžinti premiją, jeigu neįvykdo sutarties įsipareigojimų.

**IV SKYRIUS**

**BAIGIAMOSIOS NUOSTATOS**

29. Pareiškėjas atsako už teisingą informacijos pateikimą.

30. Premijos įteikiamos kasmet pasibaigus mokslo metams ir (ar) valstybinių brandos egzaminų pagrindinei sesijai (po visų valstybinių brandos egzaminų rezultatų paskelbimo dienos).

31. Informacija apie mokinius, kuriems skirtos premijos (vardai, pavardės, mokyklos, kurioje mokosi, pavadinimas, pasiekimas, premijos dydis), skelbiama savivaldybės interneto svetainėje. Informacija skelbiama tik tuo atveju, jei yra gautas mokinio sutikimas.

32. Programos lėšų panaudojimo kontrolę vykdo savivaldybės Kontrolės ir audito tarnyba.

33. Programos įgyvendinimo priežiūrą vykdo Švietimo ir sporto skyrius.

34. Šis Aprašas gali būti tikslinamas, keičiamas ar pripažįstamas netekusiu galios savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės gabių mokinių ir

jaunuolių skatinimo programos tvarkos aprašo

1 priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA SKIRTI PREMIJĄ PUIKIAI BESIMOKANTIEMS MOKINIAMS**

20...m. ........................ ... d.

Rokiškis

|  |  |  |
| --- | --- | --- |
| 1. INFORMACIJA APIE PAREIŠKĖJĄ | | |
| 1.1. | Juridinio asmens pavadinimas |  |
| 1.2. | Adresas |  |
| 1.3. | Telefonas |  |
| 1.4. | El. paštas |  |

|  |  |  |  |  |  |
| --- | --- | --- | --- | --- | --- |
| 2. INFORMACIJA APIE PUIKIAI BESIMOKANČIUS MOKINIUS | | | | | |
|  | Mokinio vardas, pavardė | Klasė, kurioje mokosi mokinys | Mokinio asmens kodas | Mokinio banko rekvizitai (bankas, sąskaitos numeris), telefono Nr. | Sąskaitos savininko vardas, pavardė, asmens kodas, telefono Nr., bankas ir sąskaitos Nr. (pildoma, jei mokinys neturi savo banko sąskaitos) |
| 2.1. |  |  |  |  |  |
| 2.2. |  |  |  |  |  |
| 2.3. |  |  |  |  |  |
| 2.4. |  |  |  |  |  |
| 2.5. |  |  |  |  |  |
| ... |  |  |  |  |  |

|  |  |  |
| --- | --- | --- |
| 3. PRIDEDAMI DOKUMENTAI | | |
| 3.1. | Dokumentai, patvirtinantys mokinio (-ų) pasiekimus (dokumento išrašas iš TAMO dienyno) (išvardinti) |  |
| 3.2. | Sutikimas (-ai) dėl asmens duomenų naudojimo (išvardinti) |  |

Pareiškėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A.V.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės gabių mokinių ir

jaunuolių skatinimo programos tvarkos aprašo

2 priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA SKIRTI PREMIJĄ ABITURIENTAMS**

20...m. ........................ ... d.

Rokiškis

|  |  |  |
| --- | --- | --- |
| 1. INFORMACIJA APIE PAREIŠKĖJĄ | | |
| 1.1. | Juridinio asmens pavadinimas |  |
| 1.2. | Adresas |  |
| 1.3. | Telefonas |  |
| 1.4. | El. paštas |  |

|  |  |  |  |  |  |
| --- | --- | --- | --- | --- | --- |
| 2. INFORMACIJA APIE ABITURIENTĄ (-US), KURIS (-IE) VALSTYBINĮ (-IUS) BRANDOS EGZAMINĄ (-US) IŠLAIKĖ 100 BALŲ | | | | | |
|  | Abituriento vardas, pavardė | Šimtukų skaičius | Egzaminas (-ai), kurį (-iuos) abiturientas išlaikė 100 balų | Abituriento asmens kodas, banko rekvizitai (bankas, atsiskaitomosios sąskaitos numeris), telefono Nr. | Sąskaitos savininko vardas, pavardė, asmens kodas, telefono Nr., bankas ir atsiskaitomosios sąskaitos Nr. (pildoma, jei abiturientas neturi savo atsiskaitomosios banko sąskaitos) |
| 2.1. |  |  |  |  |  |
| 2.2. |  |  |  |  |  |
| 2.3. |  |  |  |  |  |
| 2.4. |  |  |  |  |  |
| ... |  |  |  |  |  |

|  |  |  |
| --- | --- | --- |
| 3. PRIDEDAMI DOKUMENTAI | | |
| 3.1. | Dokumentai, patvirtinantys abituriento (-ų) pasiekimus (išvardinti) |  |
| 3.2. | Sutikimas (-ai) dėl asmens duomenų naudojimo (išvardinti) |  |

Pareiškėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A.V.

\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės gabių mokinių ir

jaunuolių skatinimo programos tvarkos aprašo

3 priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA SKIRTI PREMIJĄ GABIEMS MOKINIAMS**

20...m. ........................ ... d.

Rokiškis

|  |  |  |
| --- | --- | --- |
| 1. INFORMACIJA APIE PAREIŠKĖJĄ | | |
| 1.1. | Juridinio asmens pavadinimas |  |
| 1.2. | Adresas |  |
| 1.3. | Telefonas |  |
| 1.4. | El. paštas |  |

|  |  |  |
| --- | --- | --- |
| 2. INFORMACIJA APIE MOKINĮ | | |
| 2.1. | Mokinio vardas, pavardė |  |
| 2.2. | Mokinio asmens kodas |  |
| 2.3. | Mokinio tel. Nr. |  |
| 2.4. | Mokinio banko rekvizitai (bankas, atsiskaitomosios sąskaitos numeris) |  |
| 2.5. | Sąskaitos savininko vardas, pavardė, asmens kodas, telefono Nr., bankas ir atsiskaitomosios sąskaitos Nr. (eilutė pildoma, jei mokinys neturi banko sąskaitos) |  |

|  |  |  |
| --- | --- | --- |
| 3. MOKINIO PASIEKTI LAIMĖJIMAI | | |
| 3.1. | Olimpiados, kurioje dalyvavo mokinys, pavadinimas |  |
| 3.2. | Informacija apie laimėtą prizinę vietą |  |

|  |  |  |
| --- | --- | --- |
| 4. PRIDEDAMI DOKUMENTAI | | |
| 4.1. | Dokumentai, kurie patvirtina laimėtą prizinę vietą (išvardinti) |  |
| 4.2. | Dokumentai, įrodantys olimpiados rangą (olimpiados nuostatai, protokolai ir pan.) (išvardinti) |  |
| 4.3. | Sutikimas dėl asmens duomenų naudojimo |  |

Pareiškėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A.V.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės gabių mokinių ir

jaunuolių skatinimo programos tvarkos aprašo

4 priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA SKIRTI PREMIJĄ GABIEMS JAUNUOLIAMS**

\_\_\_\_\_\_\_\_\_\_\_\_\_

(data)

|  |  |
| --- | --- |
| **Kandidato vardas, pavardė** |  |
| **Gimimo data, amžius** |  |
| **Deklaruota gyvenamoji vieta** |  |
| **Telefonas, elektroninis paštas** |  |
| **Kada ir kokią mokyklą baigė**  (arba mokosi) |  |
| **Kur studijuoja** |  |
| **Prašoma suma ir pagrindimas**  (pridedami dokumentai) |  |
| **Pasiekimai** (pridedamos dokumentų kopijos, įrodančios pasiekimus) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato arba teisėto atstovo parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės gabių mokinių ir

jaunuolių skatinimo programos tvarkos aprašo

5 priedas

**SUTIKIMAS DĖL ASMENS DUOMENŲ NAUDOJIMO PREMIJOS SKYRIMUI, IŠMOKĖJIMUI IR VIEŠINIMUI**

\_\_\_\_\_\_\_\_\_\_\_\_\_\_\_\_\_\_\_\_

*(pildymo data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad Rokiškio rajono savivaldybė gautų ir tvarkytų šiuos mano asmens duomenis: vardą ir pavardę; asmens kodą; kontaktus (elektroninio pašto adresą, telefono numerį ir (ar) faktinės gyvenamosios vietos adresą); mokyklą ir klasę; laimėjimą bei skirtos premijos dydį; banko sąskaitos numerį.

2. **Sutinku/nesutinku** (*reikalingą žodį pabraukti*), kad premijos skyrimo atveju mano vardas ir pavardė, klasė bei mokykla, laimėjimas bei skirtos premijos dydis būtų viešinami Rokiškio rajono savivaldybės interneto svetainėje.

3. **Sutinku/nesutinku** (*reikalingą žodį pabraukti*), kad premijos įteikimo metu būčiau fotografuojamas.

4. **Sutinku/nesutinku** (*reikalingą žodį pabraukti*), kad mano nuotraukos, susijusios su premijos įteikimu, būtų viešinamos internete skelbiant informaciją apie premijos skyrimą.

5. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

6. Pateikiu savo duomenis:

|  |  |
| --- | --- |
| Vardas, pavardė |  |
| Asmens kodas |  |
| Mokykla, klasė |  |
| Telefono numeris |  |
| Elektroninio pašto adresas |  |
| Faktinės gyvenamosios vietos adresas |  |
| Banko atsiskaitomosios sąskaitos numeris |  |

7. Patvirtinu, kad 6 punkte pateikti duomenys yra teisingi.

Mokinys\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas ir pavardė)*

Mokinio vienas \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

iš tėvų (globėjų, *(parašas)*  *(vardas ir pavardė)*

rūpintojų)

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Rokiškio rajono savivaldybės gabių mokinių ir

jaunuolių skatinimo programos tvarkos aprašo

6 priedas

**SUTIKIMAS DĖL ASMENS DUOMENŲ NAUDOJIMO PREMIJOS SKYRIMUI, IŠMOKĖJIMUI IR VIEŠINIMUI**

\_\_\_\_\_\_\_\_\_\_\_\_\_\_\_\_\_\_\_\_

*(pildymo data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad Rokiškio rajono savivaldybė gautų ir tvarkytų šiuos mano asmens duomenis: vardą ir pavardę; asmens kodą; kontaktus (elektroninio pašto adresą, telefono numerį ir (ar) faktinės gyvenamosios vietos adresą); mokyklą ir klasę; laimėjimą bei skirtos premijos dydį; banko sąskaitos numerį.

2. **Sutinku/nesutinku** (*reikalingą žodį pabraukti*), kad premijos skyrimo atveju mano vardas ir pavardė, klasė bei mokykla, laimėjimas bei skirto premijos dydis būtų viešinami Rokiškio rajono savivaldybės interneto svetainėje.

3. **Sutinku/nesutinku** (*reikalingą žodį pabraukti*), kad premijos įteikimo metu būčiau fotografuojamas.

4. **Sutinku/nesutinku** (*reikalingą žodį pabraukti*), kad mano nuotraukos, susijusios su premijos įteikimu, būtų viešinamos internete skelbiant informaciją apie premijos skyrimą.

5. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

6. Pateikiu savo duomenis:

|  |  |
| --- | --- |
| Vardas, pavardė |  |
| Asmens kodas |  |
| Mokykla, klasė |  |
| Telefono numeris |  |
| Elektroninio pašto adresas |  |
| Faktinės gyvenamosios vietos adresas |  |
| Banko atsiskaitomosios sąskaitos numeris |  |

7. Patvirtinu, kad 6 punkte pateikti duomenys yra teisingi.

Mokinys\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas ir pavardė)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Rokiškio rajono savivaldybės gabių mokinių ir

jaunuolių skatinimo programos tvarkos aprašo

7 priedas

**(Paraiškos forma)**

**SUTARTIS**

\_\_\_\_\_\_\_\_\_\_\_\_\_

(data)

Rokiškis

Rokiškio rajono savivaldybės taryba, atstovaujama savivaldybės mero (vardas, pavardė), ir paramos gavėjas – (vardas, pavardė), a.k. .............., vadovaudamiesi Rokiškio rajono savivaldybės tarybos................... sprendimu Nr. TS- ............................................, sudarėme šią sutartį:

1. Rokiškio rajono savivaldybės administracija įsipareigoja per 1 (vieną) mėnesį nuo sutarties pasirašymo dienos pervesti .......... eurų (............... eurų) į asmeninę premijos gavėjo arba teisėto atstovo atsiskaitomąją banko sąskaitą: **Nr. LT...................................................**

2. Premijos gavėjas įsipareigoja:

2.1. Pristatyti dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

2.2. Pateikti iki einamųjų metų pabaigos Švietimo ir sporto skyriui ataskaitą (laisva forma).

2.3. Grąžinti premiją, jeigu nepateikia Švietimo ir sporto skyriui šios sutarties 2.1 ir 2.2 papunkčiuose nurodytų dokumentų.

3. Pinigai turi būti grąžinti į Programos atsiskaitomąją banko sąskaitą Nr. LT 764010041500333031 (Luminor Bank AS) per 1 (vieną) mėnesį nuo Komisijos sprendimo dėl premijos grąžinimo priėmimo.

4. Ginčai ar nesutarimai, kylantys dėl sutarties vykdymo ar nutraukimo, sprendžiami derybomis, nesutarus – teismo keliu.

5. Sutartis pasirašyta dviem egzemplioriais, po vieną kiekvienai šaliai.

6. Sutartis galioja iki einamųjų metų pabaigos.

Šalių parašai:

Rokiškio rajono savivaldybės meras .....................................................

(vardas, pavardė) (Premijos gavėjo vardas, pavardė)

...................................................

(parašas) .................................................... (parašas)

Data .................................... Data ..........................................

\_\_\_\_\_\_\_\_\_\_\_\_\_\_\_\_\_\_\_